పేకేటి శివరాం

పేకేటి శివరామ్ (పేకేటి శివరామ సుబ్బారావు) (అక్టోబరు 8, 1918 - డిసెంబరు 30, 2006) ఒక తెలుగు సినిమా నటుడు.

 జననం 
ఈయన అక్టోబరు 8, 1918 తేదీన పశ్చిమ గోదావరి జిల్లా పేకేరు గ్రామంలో జన్మించాడు. 1937లో మద్రాస్ వెళ్లి కొంతకాలం కెమెరా డిపార్ట్‌మెంటులో, 1945లో హెచ్‌ఎంవి గ్రామ్‌ఫోన్ రికార్డు సంస్థలో ఇన్‌ఛార్జిగా పనిచేశాడు. ఆ సమయంలో ఘంటసాలతో లలిత గీతాలు పాడించి ప్రైవేట్ రికార్డు చేశాడు. శ్రమజీవి అనే పత్రికకు కొంతకాలం ఆపద్ధర్మ సంపాదకుడిగా పనిచేశాడు. చిత్ర అనే సినిమా పత్రిక భాద్యతలు నిర్వహించాడు. బెంగళూరు నుండి వెలువడే సినిమా ఫ్లేమ్‌ అనే పత్రికకు మద్రాసు ప్రతినిధిగా పనిచేశాడు. భగవాన్ పేరుతో పద్దెనిమిది డిటెక్టివ్ నవలలు వ్రాశాడు.  ప్రతిభా, వినోద నిర్మాణ సంస్థల్లో ప్రొడక్షన్ వ్యవహారాలు నిర్వహించే రోజుల్లో ‘శాంతి’ (1952) చిత్రంలో నటి సావిత్రి సరసన హాస్య నటుడిగా చిత్రరంగంలో ప్రవేశించి, 1953లో దేవదాసులో భగవాన్ పాత్రతో ప్రత్యేక గుర్తింపు సాధించాడు. అప్పటినుంచి తెలుగు, తమిళ, కన్నడ చిత్రాల్లో హాస్య నటునిగా, క్యారెక్టర్ ఆర్టిస్టుగా 100కు పైగా చిత్రాల్లో నటించాడు. మద్రాసులో ఒక విందులో మిత్రునితో సాగించిన సినీరంగం, నిర్మాణ కార్యక్రమాల విశ్లేషణ వీరిని కన్నడ చిత్ర రంగానికి దర్శకునిగా, చక్రతీర్థ అనే కన్నడ నవల చిత్రరూపానికి సారథిని చేసింది. ఆ చిత్రానికి కేంద్ర ప్రభుత్వ అవార్డులు లభించాయి. తరువాత ఇతడు 1971 కన్నడంలో రూపొందించిన కుల గౌరవం చిత్రం (రాజ్‌కుమార్, భారతి, జయంతిలతో), దాన్ని తెలుగులో యన్‌టిఆర్‌తో 1972లో నిర్మించిన కులగౌరవం చిత్రానికి ఇతడే దర్శకుడు కావటం విశేషం. శ్రీదేవి కంబైన్స్ 1968లో నిర్మించిన చుట్టరికాలు తరువాత, 1969లో అదే సంస్థ నిర్మించిన భలే అబ్బాయిలు సినిమాకు దర్శకత్వం వహించాడు.

ఇతనికి నలుగురు కుమారులు, నలుగురు కుమార్తెలు. కళా దర్శకుడు పేకేటి రంగా వీరి కుమారుడే. తమిళ నటుడు ప్రశాంత్ ఇతని మనుమడు.

 మరణం 
పేకేటి 2006 డిసెంబర్ 30 తేదీన చెన్నైలో మరణించాడు.

చిత్ర సమాహారం
ఇతడు నటించిన చిత్రాల పాక్షిక జాబితా:
 సంవత్సరం సినిమా భాష ధరించిన పాత్ర 1953 కన్నతల్లి తెలుగు నటుడు దేవదాసు తెలుగు భగవాన్ పాత్రధారి గుమస్తా తెలుగు నటుడు 1954 రేచుక్క తెలుగు నటుడు వద్దంటే డబ్బు తెలుగు నటుడు 1955 కన్యాశుల్కం తెలుగు పోలీసు పాత్రధారి అనార్కలి తెలుగు నటుడు 1956 చిరంజీవులు తెలుగు నటుడు/రత్నం ఏది నిజం తెలుగు నటుడు/అతిథి 1957 సువర్ణ సుందరి తెలుగు వసంతుడు పాత్రధారి భాగ్యరేఖ తెలుగు నటుడు పాండురంగ మహత్యం తెలుగు నటుడు వీర కంకణం తెలుగు నటుడు 1958 పెళ్ళినాటి ప్రమాణాలు తెలుగు తేజం పాత్రధారి 1959 ఇల్లరికం తెలుగు నటుడు జయభేరి తెలుగు నటుడు 1960 శ్రీ వెంకటేశ్వర మహత్యం తెలుగు నటుడు 1962 గులేబకావళి కథ తెలుగు నటుడు 1961 ఉషా పరిణయం తెలుగు నటుడు 1962 గాలిమేడలు తెలుగు అతిథి నటుడు 1964 బభ్రువాహన తెలుగు నటుడు మురళీకృష్ణ తెలుగు నటుడు వెలుగు నీడలు తెలుగు నటుడు 1967 చక్ర తీర్థ కన్నడం దర్శకుడు 1968 చుట్టరికాలు తెలుగు దర్శకత్వం 1969 పునర్జన్మ కన్నడం దర్శకుడు భలే అబ్బాయిలు తెలుగు దర్శకత్వం 1971 కులగౌరవ కన్నడం దర్శకుడు Bala Bandhana కన్నడం దర్శకుడు 1974 అల్లూరి సీతారామరాజు తెలుగు నటుడు- బ్రేకన్ 1975 Dari Tappida Maga కన్నడం దర్శకుడు 1976 Sutrada Bombe కన్నడం దర్శకుడు 1978 Maathu Thappadha Maga కన్నడం దర్శకుడు

మూలాలు

బయటి లింకులు
 Peketi Sivaram page at IMDb.
 Pekati Shivram page at IMDb.

వర్గం:తెలుగు సినిమా నటులు
వర్గం:1918 జననాలు
వర్గం:2006 మరణాలు
వర్గం:తూర్పు గోదావరి జిల్లా సినిమా నటులు